Aldrig nogensinde før, har jeg mødt så mange fejl ved en simpel bestilling som hos Telenor.

1 – For en 1 måned siden, ville jeg bestille en ny mobiltelefon. I den forbindelse går jeg ind på Telenor.dk og åbner webshoppen. Vælger den telefon jeg ønsker, og vælger at betale den uden afdrag. Men så er det her 1 fejl opstår. Når jeg så går til betalingsprocessen ændre den mit ønske om kontantbetaling, til en afdragsordning. Prøver og ændre det nogle gange men ender op med samme resultat uanset hvad jeg gør.

2 – Ringer straks efterfølgende ind til Telenor kundeservice. Og samtidig med jeg har en medarbejder i røret laver hun et tilbud til mig, som jeg modtager pr. Mail. Så langt så godt. Her kommer så 2 fejl. Medarbejderen fortæller mig at de netop samme dag, har fået den ønskede telefon på lager. Og jeg derfor vil modtage den sidst på ugen (det skete ikke).

3 – Det bliver så sidst på ugen, og jeg kontakter Telenor via deres facebookside. Jeg spørger dem om hvorfor jeg ikke har modtaget min telefon. 3 fejlinformation sker her. Får en besked hvor i der står telefonen er sendt afsted til mig, og beklageligvis først vil være på min adresse i starten af den kommende uge. Den kommer heller ikke i denne omgang.

4 – Kontakter så Telenor igen for 4 gang midt i ugen. Hvor jeg igen spørger hvor min telefon bliver af. Her får jeg en ”dum” besked smidt i hoved. Hvor der står om jeg ikke har modtaget en mail hvor der står der kan gå op til 3 uger før jeg vil modtage min telefon.  4 fejl. Ja, jeg har modtaget den standard besked med op til 3 uger, men den er så komplet modsigende med de beskeder jeg tidligere har fået.

5 – Jeg lader så ordren ligge uden at gøre mere ved det. Selvom jeg af flere omgange, er meget tæt på at slette min ordre. Men en dag kommer min nye telefon endelig. Fejl 5, der er nu gået tættere på 4 uger ind 3 uger.

6 – I forbindelse med min ordre valgte jeg at overflytte mit nummer til Telenor. Og derfor er der et simkort med i pakken. 6 fejl, det simkort jeg har fået sendt er helt tomt, og virker ikke.

7 – Jeg ringer ind til kundeservice og medarbejderen fortæller mig at der er sket en fejl, og Telenor ikke har sat min nummerflytning i gang. Og vi er nu oppe på 7 fejl.

8 – Imens jeg snakker med samme medarbejder bliver der pludseligt lagt på fra kundeservicemedarbejderens side. 8 fejl.

9 – Jeg får en sms om jeg vil bedømme medarbejderens service fra fejl 7 og 8. Jeg skal vælge et tal imellem 0 og 10. I frustration vælger jeg at give denne medarbejder 0. Dagen efter bliver jeg ringet op af en medarbejder der spørger indtil hvorfor jeg har valgt at give 0 i karakter. 9 fejl. Hun virker total ligeglad med hele mit forløb, og begynder først at skrive ned/lytte når jeg når til punktet angående min karaktergivning. Desuden jeg hun overhovedet ikke svarer på dit spørgsmål jeg kommer med. 

10 – Efter fejl 8 ringer jeg op igen, og får selvfølgelig fat i en ny medarbejder. Til mit held har jeg skaffet mig et simkort fra min gamle udbyder der passer til min nye telefon. Derfor bliver jeg enig med medarbejderen om at jeg aktiverer det simkort og får overflyttet det nye simkort nummer. Så jeg kan bruge min nye telefon. Desværre får jeg senere hen besked om at jeg har oplyst et forkert simkort nummer, på trods af medarbejderen gentog alle de tal jeg sagde til ham over telefonen.

11. Jeg får senere hen besked om hvilken dag min nummerflytning vil træde i kraft. Dagen kommer, men hvor er mit nye simkort. Det modtager jeg først dagen efter min nummerflytning, så jeg går en hel dag uden en aktiv telefon.
12 – Hvis jeg ikke selv havde skaffet et simkort havde jeg gået ca. 1 uge uden at kunne bruge min nye telefon.

13 – Til sidst undre det mig at jeg selv skal logge ind på mit Telenor, og tilmelde mine betalinger til BS service. Selvom jeg i min bestilling har oplyst ønske om dette, og oplyst bank oplysninger.

Alt i alt når jeg tænker over denne ”service” Telenor, og alle deres ansatte jeg har været i kontakt med har givet mig. Så kan jeg kun give laveste karakter.

Ordre nr. 800001698181